CELEX: 62011TN0512
Language: fi
Date: 2011-09-24 00:00:00
Title: Asia T-512/11: Kanne 24.9.2011 — Ryanair v. komissio

26.11.2011   
            
            
               FI
            
            
               Euroopan unionin virallinen lehti
            
            
               C 347/40
            
         Kanne 24.9.2011 — Ryanair v. komissio
   (Asia T-512/11)
   2011/C 347/71
   Oikeudenkäyntikieli: englanti
   
      Asianosaiset
   
   
      Kantaja: Ryanair Ltd (Dublin, Irlanti) (edustajat: asianajajat E. Vahida ja I. Metaxas-Maragkidis)
   
      Vastaaja: Euroopan komissio
   
      Vaatimukset
   
   
               —
            
            
               Valtiontukiasiassa SA.29064 (2011/C ex 2011/NN) — Irlanti — Lentoliikenne — Matkustajaverosta myönnetyt vapautukset — 13.7.2011 annetun Euroopan komission päätöksen se osa, jossa todetaan, että vaihto- ja kauttakulkumatkustuksen vapauttaminen Irlannin lentomatkustajaverosta ei ole valtiontukea, on julistettava SEUT 263 ja SEUT 264 artiklan mukaisesti mitättömäksi
            
         
               —
            
            
               vastaaja on velvoitettava vastaamaan omista oikeudenkäyntikuluistaan ja korvaamaan kantajan oikeudenkäyntikulut, ja
            
         
               —
            
            
               unionin yleisen tuomioistuimen on toteutettava muut asianmukaisiksi katsomansa toimenpiteet.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu siihen, että vastaaja on tehnyt ilmeisen arviointivirheen ja oikeudellisen virheen todetessaan, että vaihto- ja kauttakulkumatkustuksen vapauttaminen Irlannin lentomatkustajaverosta ei ole SEUT 107 artiklan 1 kohdassa tarkoitettua valtiontukea.
            
         
               2)
            
            
               Toinen kanneperuste, joka perustuu siihen, että vastaaja on rikkonut SEUT 108 artiklan 2 kohtaa sekä neuvoston asetuksen N:o 659/1999 (1) 4 artiklan 4 kohtaa, kun se ei ole aloittanut niiden mukaista menettelyä riidanalaisen päätöksen ensimmäisessä osassa käsitellyn tuen osalta siitä huolimatta, että on olemassa vähintäänkin vakavia epäilyjä siitä, soveltuuko vaihto- ja kauttakulkumatkustuksen vapauttaminen Irlannin lentomatkustajaverosta yhteismarkkinoille, ja on siten loukannut kantajan SEUT 108 artiklan 2 kohdan ja neuvoston asetuksen N:o 659/1999 6 artiklan 1 kohdan mukaisia menettelyllisiä oikeuksia.
            
         
               3)
            
            
               Kolmas kanneperuste, joka perustuu siihen, että vastaaja on laiminlyönyt sille kuuluvan perusteluvelvollisuuden, koska sen antamat perustelut ovat puutteellisia, ristiriitaisia ja liian yleisluontoisia.
            
         
      (1)  Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22.3.1999 annettu neuvoston asetus (EY) N:o 659/1999 (EYVL L 83, s.1).